Document ID: 31984R0288

*****
ΚΑΝΟΝΙΣΜΟΣ (ΕΟΚ) αριθ. 288/84 ΤΟΥ ΣΥΜΒΟΥΛΙΟΥ
της 31ης Ιανουαρίου 1984
για την κατάταξη εμπορευμάτων στη διάκριση 07.01 Θ του Κοινού Δασμολογίου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχώρησης του 1979, και ιδίως το άρθρο 3,
την πρόταση της Επιτροπής,
Εκτιμώντας:
ότι, για να διασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπιστούν διατάξεις που αφορούν τη δασμολογική κατάταξη των νωπών κρομμύων της οικογένειας των κρινοειδών, του γένους «Muscari», είδος «Comosum» (κοινές ονομασίες: «Lampasciuolo», «oignons sauvages», «lilas de terre», «feather hyacinth»)·
ότι η κλάση 07.01 του Κοινού Δασμολογίου που προσαρτάται στον κανονισμό (ΕΟΚ) αριθ. 950/68 (2), όπως τροποποιήθηκε τελευταία από τον κανονισμό (ΕΟΚ) αριθ. 3678/83 (3), αφορά λαχανικά και φυτά εδώδιμα, νωπά ή διατηρημένα δι' απλής ψύξεως·
ότι το εν λόγω προϊόν, ακόμη και αν ορισμένες φορές χρησιμοποιείται για την ανθοκομία, παρουσιάζει τα χαρακτηριστικά των εμπορευμάτων της κλάσης 07.01· ότι από αυτή την κλάση πρέπει να επιλεγεί η διάκριση 07.01 Θ·
ότι, επειδή δεν υπάρχει σύμφωνη γνώμη της Επιτροπής της Ονοματολογίας του Κοινού Δασμολογίου, η Επιτροπή δεν είναι σε θέση να θεσπίσει η ίδια τις σχετικές υπό μελέτη διατάξεις σύμφωνα με τη διαδικασία που καθορίζεται στο άρθρο 3 παράγραφοι 2 και 3 του κανονισμού (ΕΟΚ) αριθ. 97/69,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα νωπά κρόμμυα της οικογένειας των κρινοειδών, του γένους «Muscari», είδος «Comosum» (κοινές ονομασίες: «Lampasciuolo», «oignons sauvages», «lilas de terre», «feather hyacinth»), πρέπει να καταταγούν στην ακόλουθη διάκριση του Κοινού Δασμολογίου:
07.01 Λαχανικά και φυτά εδώδιμα, νωπά ή διατετηρημένα δι' απλής ψύξεως:
Θ. Κρόμμυα, ασκαλώνια και σκόρδα
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιανουαρίου 1984.

Labels: 3
17